Raittiusaatteelle
Lennä, leimu, aamunkoitto,
 Valovälke, soihtu maan,
 Sun on valta, sun on voitto,
 Sua kansat kumartaa!

 Salaloukkoin verhot nosta,
 Päivänvaloon päästä nuo,
 Turmantuojan tuhot kosta,
 Sulkuun sulje myrkkyvuo!

 Polta, polta, poikki polta
 Orjain kahle painava,
 Kalpeat nuo tuomiolta
 Säästä, aate ainoa!

 Ja kun leimut, lennät, koitto,
 Valovälke, soihtu maan,
 Sun on valta, Herran voitto,
 Herraa kansat kumartaa.